# Verb-damskoazellañ

Er yezhoniezh e vez implijet an termen verb-damskoazellañ (Y.B.B.) pe damskorverb evit komz eus ur rummad verboù resis, aet hogozik da get o pouez semantikel, a dalvez da sevel troadelloù verbel implijet a-gevret gant un anv-verb, da skouer :
    "Fellout a ra din mont"
    Fellout a ra (verb-damskoazellañ displeget) din mont(anv-verb ar verb pennañ)
Evel ma tiskouez ar skouer-mañ e c'hell bezañ implijet ur verb kenskoazell a-gevret gant ur verb-skoazellañ :
    Fellout (anv-verb r verb-skoazellañ) a ra (verb-skoazellañ "ober" displeget) din (gouzañver mont (anv-verb ar verb pennañ)

## Verboù-skoazellañ ha verboù-damskoazellañ

Disheñvel eo ar verboù-damskoazellañ diouzh ar verboù-skoazellañ-rik rak daoust ha m'eo aet da get penn da benn pouez semantikel ar verboù-skoazellañ ha ne dalvezont ken da elfennoù frammadurel, diouzh an tu all avat daoust ha m'eo aet war wanaat pouez semantikel orin ar verboù-damskoazellañ n'eo ket aet da get penn-da-benn, ha peurliesañ ez eus ul liamm etre ster implij orin ar verb-damskoazellañ hag e arc'hwel en un troadell.

## Doareoù verboù-damskoazellañ

Isrannet e c'hell bezañ ar verboù-damskoazellañ e tri rummad pennañ hervez bep o arc'hwel.

### Verboù-damskoazellañ amzeriañ

Talvezout a reont da resisaat an amzer ma tegouezh un darvoud bennak, da skouer e galleg :
    La pluie doit revenir demain ("Glav a raio warc'hoazh sur")

### Verboù-damskoazellañ doareañ

Tennañ a reontd'ar fed ma c'hell c'hoarvez un darvoud bennak, d'ar hetiñ ha d'ar fed ma rank c'hoarvezout un darvoud bennak, da skouer e brezhoneg :
    Gallout (a raio) dont
    Karout (a rafen) mont
    Rankout (a rez) mont

### Verboù-damskoazellañ aveziañ

Talvezout a reont da resisaat an arvez ma tegouezh un darvoud bennak, da skouer e galleg :
    Il vient (de) partir ("O paouez mont kuit emañ")
    Il se mit à pleurer ("Stagañ a reas da leñvañ")

## E brezhoneg

C'hwec'h pe seizh verb-damskoazellañ zo e brezhoneg. Peurliesañ e talvez ar verboù damskoazell e brezhoneg evit doareañ, implijet gantañ troiennoù all e lec'h verboù-damskoazellañ amzeriañ hag arveziañ, da skouer an araogennoù "war-nes", "o paouez", hag all.
Setu amañ roll ar verboù-damskoazellañ e brezhoneg (skouerioù diwar F. Kervella).
* Dleout ("Bezañ dav")
    Ar vugale a zle sentiñ ouzh o zud
    En ti-se eo e tle bezañ o chom
       Keñveriañ gant Dav eo dezhañ mont d'ar gêr diouzhtu
* Fellout
    Ne fell ket dezhañ lezel e verc'h da zimeziñ
* Gallout ("Bezañ gouest")
    Ha gallout a rit dougen ar samm-se ?
    Gallout evañ ur banne, pebezh plijadu !r
    An dra-se a c'hellfe bezañ
       Keñveriañ gant N'eo ket gouest na da gomz na da flach
* Karout ("Kaout c'hoant")"
    Me a garfe lenn al levr-se
    Mar karfes mont ivez
       Keñveriañ gant C'hoant en deus da lenn ar pennad-se
* Lakaat / Ober
    Lakaet em eus ober ur re votoù nevez
       → E/ he lakaet em eus da ober din ur re votoù nevez
    Lakaat a rin kas deoc'h al levr-se
       → Lakaet e vo al levr-se da vezañ kaset deoc'h
    Gra ar c'hi-se mont kuit alese 'ta!
    'Graet en deus dezhañ kas e labour da benn'
* Rankout ("Bezañ ret")
    Mervel a ranko an holl dud
    Mont a rankan kuit diouzhtu
    Evit bezañ ken kastiz e rank bezañ klañv
       Keñveriañ gant Ret eo mervel
       Keñveriañ gant Ret eo deoc'h holl mont

## Gwelit ivez

* Verb-skoazellañ
* Verb-doareañ
* Verb skañv